Adrian Cieslewiczendaði um vikuskiftiðásjúkrahúsiviðskallabroti Adrian, sum sjálvandierbeiggiLukasz, og sum í 2014 spældinakrardystirfyriokkum her íB 36, spældisamanviðliðfeløgunumíTNSáútivøllimótiLlandudnoíbestuwalisiskudeildini. Adrian skoraði fyrsta málið í dystinum, sum endaði við sannførandi 5-0 sigri, men móti dystarenda kom pólverjin heilt illa fyri. Eftir samanbrest við mótleikara varð Adrian liggjandi, og hann noyddist á sjúkrahús, har tvey brot í pannuni eru staðfest. Adrian er í løtuni á St. Asaph sjúkrahúsinum í Wales. Á heimasíðuni hjá TNS verður sagt, at hann møguliga verður fluttur til sjúkrahúsið í Stoke ella Liverpool í dag. Sjálvur skrivar Adrian á Twitter, at hann helst skal undir skurð, men at hann longu nú er farin undir ferðina, sum skal leiða hann aftur á fótbóltsvøllin. Vit her í B36 ynskja sjálvandi Adrian alt tað besta, og vónandi verður hann aftur at síggja á fótbóltsvøllinum innan alt ov langa tíð. Tað er væl skilligt, at Lukasz var merktur av keðilgu boðunum úr Wales, tá vit í gjár spældu móti ÍF. Lukasz var tó á vøllinum í samfullar 90 minuttir, og fagnaðurin var sjálvandi ovurstórur, tá hann við einum máli kundi senda beiggjanum eina heilsan við vón um skjótan og góðan bata.